VS001504
Datum: 2000-11-30T01:00:00.000+01:00
datum_sodbe_i_stopnje: 2004-05-06T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: lahki primeri
odskodnina: 950.000,00 SIT
opombe: II Ips 303/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Policist.

## Škodni dogodek

Poškodovan pri izvajanju obveznega usposabljanja samoobrambe.

## Poškodba

Natrganina kite dvigovalke desnega ramenskega sklepa.

## Telesne bolečine

500.000,00 SIT Kratkotrajna ostra bolečina ob sami nezgodi je že po nekaj trenutkih prešla v zmerne spontane bolečine, ki se stopnjujejo le pri premiku ali obremenitvi roke. Zmerne bolečine v mirovanju je imel 10 dni, zmerne bolečine pri premikanju in obremenitvi desne roke 6 tednov in zmerne bolečine pri obremenitvi 3 mesece. Lahke telesne bolečine po fizični obremenitvi desne roke nad višino ramen je možno pričakovati več let. Te težave so posledica manj vredne kite dvigovalke.

#### Ambulantno zdravljenje

5-krat obisk pri specialistu.

#### Rehabilitacija

Fizoterapija.

#### Nevšečnosti med zdravljenjem

RTG slikanje, imobilizacija roke 3 tedne v ruti, jemanje analgetikov, 3 mesece bolniškega staleža .

## Strah

50.000,00 SIT Oškodovanec ni utrpel strahu za življenje, prisoten pa je bil strah za izid zdravljenja, ki se je pojavil, ko se po nekaj dneh po pričakovanju bolečina ni pomirila. Po približno 3 tednih, ko se je funkcija roke začela izboljševati, je strah za izid zdravljenja izzvenel, intenziteta strahu pa tudi ni bila takšna, da bi lahko bilo porušeno duševno ravnovesje.

## Zmanjšanje življenjske aktivnosti

400.000,00 SIT Gibljivost obeh ramenskih sklepov je enaka v vseh gibih, razen da elevacija skozi abdukcijo v desnem ramenskem sklepu (aktivno in pasivno) zaostaja za 10°. Zaradi težav, ki se stopnjujejo pri obremenitvah desne roke nad višino ramen, se izogiba aktivnostim, pri katerih se izvajajo opisani gibi. Prenehal je tudi s športnimi aktivnostmi, ker se desna roka pri športnih obremenitvah hitreje izčrpa. Tako je opustil kegljanje, s katerim se je ukvarjal in hodil na tekmovanja. Prav tako je opustil igranje pikada, košarke in odbojke. Oškodovanec lahko opravlja vsa dela, kot pred poškodbo, vendar mora za enak delovni učinek pri obremenitvah in gibih desne roke nad višino ramen, porabiti za 10% več časa in to stanje lahko traja več let. Poškodba ga omejuje še toliko bolj, ker je desničar.

---

ZOR člen 200, 203